Orzeꞌ nzhab Jesús lo bixaꞌ:
―Nawint laxtoꞌ go;
wayila go Dios no wayila go da.
Plo nak lizh Xuza,
nzho dox plo yo go,
no chi gat lëꞌ seꞌ nake,
naganita lo go;
lëꞌda yazuxkwaꞌ plo yo go.
Or lox zuꞌxkwaꞌn plo yo go,
lëꞌda yëk ska par yiꞌdkan go,
nes tutsa plo yo be.
No lëꞌ go nane la plo niroꞌ nez par biꞌn.
Orzeꞌ nzhab Max lo Jesús:
―Lëꞌ go,
nanet no plo biu;
no,
¿chon ne go,
lëꞌ no nane la nez?
Orzeꞌ nzhab Jesús:
―Lëꞌda nak nez,
no por na gak libeꞌ men Dios,
mbaino por na,
gap men yalnaban kun Dios par dubtaꞌ;
kuzeꞌ nab tsa por na gak zhin go plo nzho Xuza Dios.
Chi lëꞌ go nilibeꞌ da,
nu ska Xuza niliꞌbeꞌ go;
no nal raꞌ reꞌ niliꞌbeꞌ go Me,
no lo Me kiwiꞌ go nal reꞌ.
Orzeꞌ nzhab Lip lo Me:
―Lëꞌ go,
biluꞌo Xuz be Dios lo no;
nes yentraꞌ kwan ne no lo go.
Orzeꞌ nzhab Jesús:
―¿Taxa Lip,
dox nzhala nzon kun go?,
no,
¿chi stubi nagat liꞌbeꞌl da?
Men xaꞌ une da,
yub Xuza une xaꞌ.
¿Chon nzhaklal,
lun Xuza Dios lol?
¿Chi gat ñilatal,
tutsa no kun Xuza,
no lëꞌ Xuza Dios tutsa Me kun na?
Rë kwaꞌn nin lo go,
no rë kwaꞌn une go milen,
nangaletne xigab yeka;
lëꞌ Xuza,
Me tutsa no kun lëꞌ,
lëꞌ Me nileꞌ kun na rë kwaꞌn nzhakla Me gak.
Wayila go,
lëꞌda tutsa kun Xuza Dios,
no lëꞌ Xuza Dios tutsa kun na;
chi naga yila go da,
wayila go da por rë kwaꞌn une go,
milen.
Walika kwaꞌn nin lo go,
xaꞌ yila da,
lëꞌ xaꞌ leꞌ mis rë kwaꞌn nilen;
no haxta más rë kwaꞌro leꞌ xaꞌ zeꞌ,
porke lëꞌda biꞌ plo nzho Xuza.
Na le rë kwaꞌn naꞌb go lo Xuza por nak go men da,
nes par lun xmod nak yalnazhon cheꞌn Xuza.
Na le rë kwaꞌn naꞌb go por lën.